Document ID: /roh_data/filtered/fineweb-2-filterrobots_roh.jsonl.gz/4691

Las autoritads svizras online
Sche la relaziun tranter il patrun e la persuna emploiada n'è betg reglada tras in contract limità, pon tuttas duas partidas desdir da tut temp il contract. Per far quai ston ellas dentant observar in tschert termin da desditga.
Sch'il contract da lavur na cuntegna naginas autras regulaziuns, po ina desditga vegnir pronunziada a bucca. Per motivs da cumprova èsi dentant meglier d'inoltrar la desditga en scrit e sco brev recumandada. Sche Vus surdais persunalmain la desditga, laschai confermar il patrun sin ina copia ch'el haja survegnì la desditga.
L'effect d'ina desditga cumenza pir, cur ch'ella è arrivada tar il patrun. Ella sto pia arrivar tar Voss patrun il pli tard l'ultim di da lavur dal mais.
La brev da desditga sto cuntegnair ils suandants puncts:
Igl è facultativ d’inditgar in motiv per la desditga.
Guardai ch'il termin da desditga saja vegnì observà tenor il contract da lavur. Sch'il contract da lavur n'è betg vegnì fatg en scrit e sch'i n'exista betg in contract collectiv da lavur, sa drizza il termin da desditga tenor il Dretg d'obligaziuns (DO). El importa:
Ina protecziun cunter ina desditga da vart dal patrun exista durant il servetsch militar e civil, durant la protecziun civila sco er en cas da malsogna, d'accident e da gravidanza. Ils lavurants pon inoltrar la desditga er durant quests eveniments.